Document ID: 31995R1963

KOMISSION ASETUS (EY) N:o 1963/95,
annettu 9 päivänä elokuuta 1995,
tuontitariffikiintiöiden soveltamista koskevien yksityiskohtaisten sääntöjen Espanjan kohdalla maissin ja durran osalta ja Portugalin kohdalla maissin osalta annetun asetuksen (EY) N:o 1839/95 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 (1), sellaisena kuin se on viimeksi muutettuna asetuksella (EY) N:o 1863/95 (2), ja erityisesti sen 12 artiklan 1 kohdan,
sekä katsoo, että
tuontitariffikiintiöiden soveltamista koskevista yksityiskohtaisista säännöistä Espanjan kohdalla maissin ja durran osalta ja Portugalin kohdalla maissin osalta 26 päivänä heinäkuuta 1995 annettuun komission asetukseen (EY) N:o 1839/95 (3) sisältyy säännökset näiden tuotteiden maahantuonnin hallinnoinnista; tämän asetuksen säännöksissä ei kuitenkaan säädetä tuontitullin alennusmenettelyn tarkistamisesta tuontikuukauden mukaisen tarjouskilpailun perusteella; maissin ja durran osalta interventiohinta tarkistetaan marraskuun ja toukokuun välisenä aikana kuukausittaisten hinnan nousujen huomioon ottamiseksi sekä 1 päivänä lokakuuta uuden sadon huomioon ottamiseksi; markkinahäiriöiden välttämiseksi tulisi asetus (EY) N:o 1839/95 muuttaa interventiohintojen tarkistuksia vastaavien alennusmenettelyjen tarkistusten käyttöön ottamiseksi, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (EY) N:o 1839/95 9 artiklan 4 kohdan loppuun seuraava:
"Jos tuontitodistus kuitenkin annetaan lokakuun ja toukokuun välisenä aikana nämä kuukaudet mukaan lukien ja maahantuonnin tapahtuessa todistuksen antamiskuukauden jälkeen, myönnetyn alennuksen määrään lisätään todistuksen antamiskuukautena voimassa olevan, 55 prosentilla korotetun interventiohinnan ja samalla prosenttimäärällä korotetun vapaaseen liikkeeseen luovutusta koskevan ilmoituksen hyväksymiskuukauden välistä eroa vastaava määrä. Ennen 1 päivää lokakuuta annettujen ja tästä päivästä käytettävien todistusten osalta myönnettävän alennuksen määrästä vähennetään samalla tavalla laskettu määrä."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä elokuuta 1995.

Labels: 3
17
18